stanford-oval/wikipedia huggingface dataset:
Klaus Ofner

| Mitalit> Maa:   Itävalta.Miesten yhdistetty. Olympialaiset  | Mitalit> Maa:   Itävalta.Miesten yhdistetty. Olympialaiset  | Mitalit> Maa:   Itävalta.Miesten yhdistetty. Olympialaiset  | Maa:   Itävalta> Miesten yhdistetty. |
| --- | --- | --- | --- |
|  Pronssia | Albertville 1992 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 1991 | joukkuekilpailu |  |
|  Pronssia | Val di Fiemme 1991 | normaalikilpailu |  |
Klaus Ofner (s. 15. kesäkuuta 1968 Murau, Steiermark) on itävaltalainen entinen yhdistetyn hiihtäjä.
Ofnerin uran suurin saavutus on viestin maailmanmestaruuskilpailut Val di Fiemmestä 1991 - hän hiihti viestissä toisen osuuden. Samoissa kisoissa hän sijoittui normaalikilpailussa pronssille Klaus Sulzenbacherin ja Fred Børre Lundbergin jälkeen. Vuotta myöhemmin hän oli voittamassa joukkuekisan pronssia Albertvillen olympialaisissa. Samoissa kisoissa hän sijoittui myös normaalikilpailun viidenneksi, joka on hänen paras olympiasijoituksensa (henkilökohtaisesti).
Maailmancupissa Ofner kilpaili vuosina 1988-1995 sijoittuen palkintokorokkeelle kolmesti, ei kuitenkaan voittaen yhtään osakilpailua. Hän sijoittui kauden 1992 loppupisteissä neljänneksi.
Seuratasolla Ofner edusti WSV Murauta.
Klara Hitler

Klara Hitler
Klara Hitler, o.s. Pölzl (12. elokuuta 1860 – 21. joulukuuta 1907) oli Adolf Hitlerin äiti ja Alois Hitlerin kolmas vaimo.
Klara syntyi Spital-nimisessä kylässä. Hänen vanhempansa olivat Johann Pölzl ja Johanna Hiedler. Klara Pölzlin ja Alois Hitlerin häitä vietettiin 7. tammikuuta 1885. Suurin osa Klaran ajasta meni kotitöihin ja lasten kasvatukseen. Hän oli harras katolinen.
Klaran ensimmäinen lapsi Gustav syntyi 17. toukokuuta 1885. Syyskuussa 1886 syntyi tytär Ida. Vuonna 1892 syntyi poika Otto, joka kuitenkin kuoli jo samana vuonna. Myöskään Gustav ja Ida eivät eläneet aikuisiälle, sillä molemmat menehtyivät pian kurkkumätään. Alois Hitlerillä oli vielä edellisestä avioliitostaan kaksi lasta, Alois (nuorempi) ja Angela.
Klara synnytti Adolf Hitlerin 20. huhtikuuta 1889. Adolfin jälkeen perheeseen syntyi myös Edmund, joka kuoli kuusivuotiaana tuhkarokkoon. 21. tammikuuta 1896 syntynyt Paula oli Adolfin ohella ainoa aikuisiälle asti elänyt Klaran lapsista.
Klaran aviomies Alois kuoli vuonna 1903. Klara itse kuoli rintasyöpään Itävallassa Linzissä 1907.
Klara Hitleriä on sanottu hiljaiseksi, alistuvaksi ja huolehtivaksi. Alois oli väkivaltainen mies, joka pahoinpiteli vaimoaan ja lapsiaan. Hän oli ollut kotiapulaisena tulevan miehensä, serkkunsa Aloisin perheessä tämän edellisen avioliiton aikana. Klara oli kotiapulaisena vuodesta 1876 lähtien. Vaimo sairastui tuberkuloosiin, ja Klara alkoi odottaa Aloisin lasta. He avioituivat pian edellisen vaimon kuoleman jälkeen, mutta sukulaisuuden vuoksi he joutuivat anomaan erikoislupaa.
Lapset

Gustav 10. toukokuuta 1885 – 8. joulukuuta 1887)
Ida (23. syyskuuta 1886 – 2. tammikuuta 1888)
Adolf (20. huhtikuuta 1889 – 30. huhtikuuta 1945)
Otto (17. kesäkuuta 1892 – 23. kesäkuuta 1892)
Edmund (24. maaliskuuta 1894 – 28. helmikuuta 1900)
Paula (21. tammikuuta 1896 – 1. kesäkuuta 1960)
Aiheesta muualla

Kuvia tai muita tiedostoja aiheesta Klara Hitler Wikimedia Commonsissa
Klaus Ostwald

| Mitalit> Maa:   Itä-Saksa.Miesten mäkihyppy.MM-kilpailut  | Mitalit> Maa:   Itä-Saksa.Miesten mäkihyppy.MM-kilpailut  | Mitalit> Maa:   Itä-Saksa.Miesten mäkihyppy.MM-kilpailut  | Maa:   Itä-Saksa> Miesten mäkihyppy. |
| --- | --- | --- | --- |
|  Hopeaa | Engelberg 1984 | joukkuemäki |  |
|  Pronssia | Seefeld 1985 | joukkuemäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Kultaa | Harrachov 1983 | henkilökohtainen kilpailu |  |
Klaus Ostwald (s. 26. elokuuta 1958 Bad Elster) on saksalainen mäkihyppääjä, joka edusti urallaan Itä-Saksaa.
Ostwald saavutti MM-kilpailuista hopeaa Engelbergin joukkuemäestä vuonna 1984 ja pronssia vuotta myöhemmin Seefeldistä. Parhaimmillaan hän on yltänyt henkilökohtaisessa kilpailussa neljänneksi Oslon 1982 suurmäessä. Hänen suurin saavutuksensa Lentomäen MM-kulta Harrachovissa 1983.
Maailmancupissa Ostwald voitti kaksi osakilpailua ja sijoittui kymmenen kertaa palkintokorokkeelle, hän sijoittui kokonaiskilpailun seitsemänneksi kaudella 1983–1984. Keski-Euroopan mäkiviikolla hän sijoittui toiseksi kaudella 1984–1985 ja kolmanneksi kaudella 1985–1986.
Hän lopetti uransa kauteen 1986.
Luettelo televisiosarjan Ben 10 jaksoista

Luettelo Ben 10 -jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.
Sarja alkoi Yhdysvalloissa 27. joulukuuta 2005, jolloin sarjan kaksi ensimmäistä jaksoa esitettiin samana päivänä. Ensimmäinen tuotantokausi päättyi 25. maaliskuuta 2006 jaksoon Secrets, joka oli samalla 13. jakso. Toinen tuotantokausi käsitti myös yhteensä 13. jaksoa ja sitä esitettiin Yhdysvalloissa vuonna 2006 toukokuusta lokakuuhun asti. Kuukauden jälkeen sarja aloitti kolmannen tuotantokautensa marraskuussa jaksolla Ben 10,000. Viimeinen jakso The Visitor esitettiin 21. huhtikuuta 2007. Sarjan neljäs ja viimeinen tuotantokausi alkoi 14. heinäkuuta 2007 jaksolla Perfect Day. Samalla 4. tuotantokauden jakson Big Fat Alien Weddingin jälkeen esitettiin ensimmäinen TV-elokuva nimeltä Ben 10: Secret of the Omnitrix, jonka ensi-ilta oli 10. elokuuta 2007. Sarja päättyi kaksiosaiseen jaksoon Ben 10 vs. the Negative 10 9. maaliskuuta 2008.
Ensimmäinen tuotantokausi (2005–2006)

| # | Esityspäivä USA:ssa | Esityspäivä Suomessa | Englanninkielinen nimi | Suomenkielinen nimi |
| --- | --- | --- | --- | --- |
| 1. - 101 | 27. joulukuuta 2005 | 26. tammikuuta 2010 | And Then There Were 10 | Oliolauma |
| 2. - 102 | 27. joulukuuta 2005 | 28. tammikuuta 2010 | Washington B.C. | Esihistoriaa |
| 3. - 103 | 14. tammikuuta 2006 | 2. helmikuuta 2010 | The Krakken | Merihirviö |
| 4. - 104 | 21. tammikuuta 2006 | 4. helmikuuta 2010 | Permanent Retirement | Eläkeläiset |
| 5. - 105 | 28. tammikuuta 2006 | 9. helmikuuta 2010 | Hunted | Takaa-ajettu |
| 6. - 106 | 4. helmikuuta 2006 | 11. helmikuuta 2010 | Tourist Trap | Turistirysä |
| 7. - 107 | 11. helmikuuta 2006 | 16. helmikuuta 2010 | Kevin 11 | Kevin 11 |
| 8. - 108 | 18. helmikuuta 2006 | 18. helmikuuta 2010 | The Alliance | Liittolaiset |
| 9. - 109 | 25. helmikuuta 2006 |  | Last Laugh | Viimeinen nauru |
| 10. - 110 | 4. maaliskuuta 2006 |  | Lucky Girl | Onnentyttö |
| 11. - 111 | 11. maaliskuuta 2006 |  | A Small Problem | Pikku probleema |
| 12. - 112 | 18. maaliskuuta 2006 |  | Side Effects | Sivuvaikutuksia |
| 13. - 113 | 25. maaliskuuta 2006 |  | Secrets | Salaisuudet |
Toinen tuotantokausi (2006)

| # | Esityspäivä USA:ssa | Englanninkielinen nimi | Suomenkielinen nimi |
| --- | --- | --- | --- |
| 14. - 201 | 29. toukokuuta 2006 | Truth | Totuus |
| 15. - 202 | 30. toukokuuta 2006 | The Big Tick | Iso punkki |
| 16. - 203 | 31. toukokuuta 2006 | Framed | Ansa |
| 17. - 204 | 1. kesäkuuta 2006 | Gwen 10 | Gwen 10 |
| 18. - 205 | 7. kesäkuuta 2006 | Grudge Match | Kaunakekkerit |
| 19. - 206 | 13. kesäkuuta 2006 | The Galactic Enforcers | Linnunradan virkailjat |
| 20. - 207 | 21. kesäkuuta 2006 | Camp Fear | Kauhuleiri |
| 21. - 208 | 6. heinäkuuta 2006 | Ultimate Weapon | Superase |
| 22. - 209 | 12. heinäkuuta 2006 | Tough Luck | Onnea on monenlaista |
| 23. - 210 | 18. heinäkuuta 2006 | They Lurk Below | He väijyvät allamme |
| 24. - 211 | 25. heinäkuuta 2006 | Ghostfreaked Out | Oikkuaaveen salaisuus |
| 25. - 212 | 25. elokuuta 2006 | Dr. Animo and the Mutant Ray | Tohtoti Animon mutanttisäde |
| 26. - 213 | 9. lokakuuta 2006 | Back With a Vengeance | Kosto on suloinen |
Kolmas tuotantokausi (2006–2007)

| # | Esityspäivä USA:ssa | Englanninkielinen nimi | Suomenkielinen nimi |
| --- | --- | --- | --- |
| 27. - 301 | 25. marraskuuta 2006 | Ben 10,000 | Ben 10,000 |
| 28. - 302 | 2. joulukuuta 2006 | Midnight Madness | Keskiyön käskyläiset |
| 29. - 303 | 9. joulukuuta 2006 | A Change of Face | Uudet kasvot |
| 30. - 304 | 11. joulukuuta 2006 | Merry Christmas | Hyvää joulua |
| 31. - 305 | 17. helmikuuta 2007 | Benwolf | Ben-susi |
| 32. - 306 | 24. helmikuuta 2007 | Game Over | Pelit seis |
| 33. - 307 | 3. maaliskuuta 2007 | Super Alien Hero Buddy Adventures | Superalieenikamuseikkailut |
| 34. - 308 | 10. maaliskuuta 2007 | Under Wraps | Maaseudun rauhaa |
| 35. - 309 | 17. maaliskuuta 2007 | The Unnaturals | Luonnoton joukko |
| 36. - 310 | 24. maaliskuuta 2007 | Monster Weather | Monsteri-ilma |
| 37. - 311 | 7. huhtikuuta 2007 | The Return | Paluu |
| 38. - 312 | 14. huhtikuuta 2007 | Be Afraid of the Dark | Pimeää kannattaa pelätä |
| 39. - 313 | 21. huhtikuuta 2007 | The Visitor | Vierailija |
Neljäs tuotantokausi (2007–2008)

| # | Esityspäivä USA:ssa | Englanninkielinen nimi | Suomenkielinen nimi |
| --- | --- | --- | --- |
| 40. - 401 | 14. heinäkuuta 2007 | Perfect Day | Täydellinen päivä |
| 41. - 402 | 19. heinäkuuta 2007 | Divided We Stand | Jakolaskua |
| 42. - 403 | 26. heinäkuuta 2007 | Don't Drink the Water | Ikinuoret |
| 43. - 404 | 2. elokuuta 2007 | Big Fat Alien Wedding | Alienihäät |
| 44. - 405 | 22. syyskuuta 2007 | Ben 4 Good Buddy | Rosvoille kyytiä |
| 45. - 406 | 29. syyskuuta 2007 | Ready to Rumble | Nyrkit heilumaan |
| 46. - 407 | 6. lokakuuta 2007 | Ken 10 | Ken 10 |
| 47. - 408 | 22. lokakuuta 2007 | Goodbye and Good Riddance | Lopulliset hyvästit |
| 48. - 409 | 9. maaliskuuta 2008 | Ben 10 vs. the Negative 10, Part 1 | Ben 10 vastaan Negative 10, Osa 1 |
| 49. - 410 | 9. maaliskuuta 2008 | Ben 10 vs. the Negative 10, Part 2 | Ben 10 vastaan Negative 10, Osa 2 |
Ben 10
| --- | --- |
Luoja:  Man of Action
Sarjat:  Ben 10 | Ben 10: Alien Force | Ben 10: Ultimate Alien
Luettelot:  Ben 10 -sarjan hahmot | Viholliset | Luettelo Ben 10:n jaksoista | Luettelo Ben 10: Alien Forcen jaksoista
Elokuvat:  Secret of the Omnitrix | Race Against Time | Alien Swarm
Videopelit:  Ben 10: Protector of Earth | Ben 10: Alien Force | Ben 10 Alien Force: Vilgax Attacks
Muuta:  Omnitrix
Luxemburgilaiset

Luxemburgilaiset ovat Luxemburgissa asuva luxemburgin kieltä puhuva germaaninen etninen ryhmä.
Sijainti

Suurin osa etnisistä luxemburgilaisista asuu Luxemburgissa, joka on pieni valtio Saksan, Ranskan ja Belgian välissä. Luxemburgilaiset ovat kelttiläistä/gallo roomalaista ja germaanista alkuperää. Luxemburgia ympäröivissä Belgiassa, Ranskassa ja Saksassa asuu myös luxemburgilaisia, joka johtuu siitä että Luxemburg jaettiin Belgian, Preussin ja Ranskan kesken.
Myös Amerikan mantereella asuu merkittäviä määriä luxemburgilaisia. Eniten luxemburgilaisia asuu Yhdysvalloissa, mutta myös Kanadassa ja Brasiliassa asuu luxemburgilaista alkuperää olevia ihmisiä.
Käännös suomeksi
Kolulampi (Parkano)

| Kolulampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°00′20″N, 23°12′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Koluluoma 
Järvinumero:  35.574.1.005
Mittaustietoja
Pinnankorkeus:  155,3 m 
Rantaviiva:  1,091 km 
Pinta-ala:  0,04093 km² 
 fiKolulampi 
Kolulampi  on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kolulampi on osa Sammatinjoen valuma-aluetta.
Maantietoa

Lammen pituus on 500 metriä, leveys 150 metriä ja sen pinta-ala on 4,1 hehtaaria. Se sijaitsee kolme kilometriä Jaakkolankylästä koilliseen Kouluvuoren ja Kolukankaan välissä olevalla ojitetulla suolla. Lampeen laskee kahdeksan suo-ojaa, joista pohjoispäässä oleva toimii samalla lameen laskuojana. Laajat suolaueiden ojitukset ovat hävittäneet lammen luontaisen laskuojan alkuperäisen paikan. Se on laskenut 3,5 kilometrin mittaisena Saaresjokeen Saaresjärven ja Sammatinjärven väliin Koluluoman nimisenä ojana. Rantaviivan pituus on 1,1 kilometriä ja ranta on Koluvuoren rinnettä lukuun ottamatta suota. Rinteessä on kaksi vapaa-ajan asuntoa, joille johtaa tiet seututieltä 332.
Lucas Auer

Lucas Auer - 2014
Lucas Auer (s. 11. syyskuuta 1994 St. Johann in Tirol) on itävaltalainen moottoriurheilija. Hän on entisen F1-kuljettaja Gerhard Bergerin sisarenpoika.
Ura

Auer aloitti uransa karting-sarjoissa. Vuonna 2010 Auer sijoittui toiseksi Saksan Junior Kart mestaruussarjassa. Vuonna 2011 Auer voitti JK Racing Asia Series-sarjan mestaruuden. Vuonna 2012 Auer sijoittui toiseksi Saksan F3-sarjassa. Hän kilpaili myös Toyota Racing Series ja Formula 3 Euroseries-sarjoissa samana vuonna. Vuonna 2013 Auer kilpaili Euroopan Formula 3 -sarjassa, missä hän voitti yhden kilpailun ja sijoittui sarjan neljänneksi. Vuonna 2014 Auer jatkoi Euroopan F3 -sarjassa. Hän saavutti kolme voittoa, yhden paalupaikan ja kaksi nopeinta kierrosta sijoittuen jälleen sarjan neljänneksi. Vuonna 2015 Auer siirtyi kilpailemaan DTM-sarjaan.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.driverdb.com/drivers/lucas-auer/career/
Kouvolankylän kansakoulu (Kouvola)

| Kouvolankylän koulu> Kouvolankylän kansakoulu |
| --- | --- |
Osoite:  Aapiskuja 2, 45150 Kouvola
Sijainti:  Alakylä, Kouvola
Rakennustyyppi:  Koulu
Valmistumisvuosi:  1933, laajennusosa 1946
Suunnittelija:  Toivo Salervo, laajennusosa Urho Koivisto
Omistaja:  Kouvolan kaupunki
Käyttäjä:  Eskolanmäen koulu, Jopo-luokat
Tyylisuunta:  Uusklassismi
Runkorakenne:  Puu
Julkisivumateriaali:  Puu
 
Lisää rakennusartikkeleitaArkkitehtuurin teemasivulla
Kouvolankylän kansakoulu eli Kouvolankylän koulu on Kouvolan Alakylässä sijaitseva koulu. Arkkitehti Toivo Salervon suunnittelema koulu on rakennettu vuonna 1933. Koulu korvasi Valkealan Kouvolankylään vuonna 1895 valmistuneen koulun, jonka oli todettu olevansa käyttöiän päässä.
Rakennuksen muotokieli on vapaata, kevyttä ja siroa. Se edustaa 1920-luvun uusklassismia kolmionmuotoisine ulokkeineen, kahdeksankulmaisine pilareineen ja pyöröineen ikkunoineen. Vuoden 1946 laajennussiiven on suunnitellut rakennusmestari Urho Koivisto. Laajennusosassa sijaitsevat keittiö, luokka ja naisopettajan asunto. Laajennuksessa on sovellettu alkuperäisen osan muotokieltä.
Kouvolankylän koulussa toimii nykyään Eskolanmäen koulun Joustavan perusopetuksen luokat.
Luxemburg kesäolympialaisissa 1936

Luxemburg osallistui Berliinin kesäolympialaisiin 1936 49 urheilijan joukkueella. Mitaleille asti luxemburgilaiset eivät kuitenkaan yltäneet.
Luxemburg oli jättänyt vuoden 1932 kesä- ja talviolympialaiset väliin, joten maa palasi olympianäyttämölle kahdeksan vuoden tauon jälkeen.
Joukkue

| Miehet> Urheilumuoto | Miehet> Urheilija | Miehet> Laji | Miehet> Sijoitus | Miehet>  | Miehet>  | Miehet>  | Miehet>  |
| --- | --- | --- | --- | --- | --- | --- | --- |
|  Yleisurheilu | François Mersch | 100 m | alkueränsä neljäs, karsiutui |  |  |  |  |
|  Yleisurheilu | François Mersch | pituushyppy | tulos 7,15 m, karsiutui loppukilpailusta |  |  |  |  |
|  Yleisurheilu | Jean Krombach | 400 m | aika 50,4, karsiutui |  |  |  |  |
|  Yleisurheilu | Pierre Hemmer | 800 m | alkuerässään 1.56,3, karsiutui |  |  |  |  |
|  Yleisurheilu | Pierre Hemmer | 1 500 m | karsiutui alkuerissä |  |  |  |  |
|  Yleisurheilu | Charles Stein | 800 m | karsiutui alkuerissä |  |  |  |  |
|  Yleisurheilu | Charles Stein | 1 500 m | karsiutui alkuerissä |  |  |  |  |
|  Yleisurheilu | Michel Medinger sr | 5 000 m | karsiutui alkuerissä |  |  |  |  |
|  Yleisurheilu | Jean Wagner | kiekonheitto | tulos 44,00 m, karsiutui loppukilpailusta |  |  |  |  |
Korvasylkirauhanen

Kuvassa ihmisen sylkirauhaset. Numerolla 1 on merkitty korvasylkirauhanen.
Korvasylkirauhanen (lat. glandula parotis) on parillinen sylkirauhanen, joka kuuluu suuriin sylkirauhasiin yhdessä leuanalussylkirauhasen ja kielenalussylkirauhasen kanssa. Korvasylkirauhasen erite on seroosi sylki, joka sisältää tärkkelystä pilkkovaa amylaasientsyymiä. Tosin lihansyöjien sylkirauhaset eivät eritä amylaasientsyymiä lainkaan. Korvasylkirauhasten muoto ja koko vaihtelevat suuresti eri eläinlajien välillä, mutta useimmilla lajeilla korvasylkirauhaset ovat suurimpia sylkirauhasia. Korvasylkirauhasen eritystiehyt laskee posken suuontelon puoleiseen limakalvoon poskihampaiden kohdalle.
Aiheesta muualla

Solunetti: Sylkirauhaset
Finto, suomalainen sanasto- ja ontologiapalvelu: Korvasylkirauhanen
Kova kuin kivi

Kova kuin kivi voi viitata seuraaviin:
Kova kuin kivi (True Grit ), Charles Portisin romaani vuodelta 1968
Kova kuin kivi (True Grit), Portisin romaaniin perustuva elokuva vuodelta 1969
Kova kuin kivi (True Grit), Portisin romaaniin perustuva elokuva vuodelta 2010.
Kova kuin kivi (A Judgement in Stone), Ruth Rendellin romaani vuodelta 1977
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kova kuin kivi”, voi hakea sivunnimihaulla, laajalla sivunnimihaulla tai tekstihaulla.
Luxemburg (täsmennyssivu)

Luxemburg tai Luxembourg voi tarkoittaa esimerkiksi seuraavia:
Luxemburg, suurherttuakunta ja valtio Euroopassa
Luxemburg, kaupunki Luxemburgin valtiossa
Luxemburg, Luxemburgin hallintoalue
Luxemburg, kantoni Luxemburgissa
luxemburg, germaaninen kieli
Luxemburg, vanha eurooppalainen hallitsijasuku
Luxembourg, Belgian provinssi
Palais du Luxembourg, Ranskan senaatin palatsi Pariisissa
Jardin du Luxembourg, puisto Pariisissa Palais du Luxembourgin vieressä
Sukunimenä

Arkady Luxemburg (s. 1939), moldovalais-yhdysvaltalainen säveltäjä
Rosa Luxemburg (1871–1919), puolalais-saksalainen vasemmistopoliitikko, sosialistinen filosofi ja vallankumouksellinen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luxemburg”, voi hakea sivunnimihaulla, laajalla sivunnimihaulla tai tekstihaulla.
Länsi-Friesland

Länsi-Frieslandin lippu
Länsi-Frieslandin alue merkittynä oranssilla.
Länsi-Friesland (holl. West-Friesland) on alue Pohjois-Hollannin provinssissa Alankomaissa. Alueen pinta-ala on noin 800 neliökilometriä. Länsi-Frieslandin pääkaupunki on Hoorn. Alueen perinteinen murre on länsi-friisi.
Kirjokerttu

| Kirjokerttu |
| --- | --- |

Uhanalaisuusluokitus
 Elinvoimainen  
  
Suomessa:
 Vaarantunut  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  nisoria
Kaksiosainen nimi
 Curruca nisoria  (Bechstein, 1795) 
Synonyymit
 Sylvia nisoria 

Alalajit
 C. n. merzbacheri  C. n. nisoria 
Katso myös
   Kirjokerttu Wikispeciesissä   Kirjokerttu Commonsissa 
Infobox OKNimi-testi OKIUCN-testi OK: 
Kirjokerttu (Curruca nisoria) on suurin Suomessa tavattavista kertuista. Se elää usein yhteiseloa pikkulepinkäisen kanssa.
Koko ja ulkonäkö

Pituus 16–18 cm, paino 30 g.
Vanha kirjokerttu on päältä tummanharmaa ja alapuolelta vaalea tihein tummin poikkiraidoin. Silmä on keltainen. Pyrstösulissa on valkoiset kärjet. Nuori lintu muistuttaa lehtokerttua mutta on suurempi, sillä on siivillä vaaleat juovat ja mahan takaosassa on tummia raitoja. Vanhojen lintujen sukupuolenmääritys on ongelmallista, sillä höyhenpuvun väritys vaihtelee paljon. Pesimäaikana luotettava keino on hautomalaikku, jollainen on vain naaraalla (koiraskin hautoo mutta sille ei kehity varsinaista hautomalaikkua).
Ääni on tyypillinen, voimakas rätinä. Varoitusääni on käheä maiskaus. Laulu muistuttaa kovasti lehtokertun laulua, ollen hieman karheampaa ja korkeampaa. Usein liittää rätisevän äänensä laulun lomaan.
Sulkasato on monimutkainen. Vanha lintu sulkii osittain heinä–elokuussa siten, että vaihtaa käsisulat ja osan kyynär- ja pyrstösulista. Sulkii osan kyynär- ja pyrstösulista talvehtimisalueella ja osan vasta seuraavana kesänä. Puvussa on siis monenikäisiä sulkia. Nuori lintu voi sulkia osan kyynär- ja pyrstösulista sekä joskus jonkun käsisulan 1. talvena.
Vanhin suomalainen rengastettu kirjokerttu on ollut 9 vuotta 11 kuukautta 28 päivää vanha. Euroopan vanhin on ollut ruotsalainen, vähintään 11 vuotta 11 kuukautta vanha yksilö.
Levinneisyys

Keski-Aasiasta Eurooppaan, puuttuu Länsi-Euroopasta. Euroopan populaation koko on 910 000 – 2,1 miljoonaa yksilöä. Suomessa pesii vain etelärannikolla, Ahvenanmaalla ja Saaristomerellä sekä Selkämerellä. Pesimäkantamme suuruus on noin 1 200 paria, viime aikoina vähentynyt voimakkaasti etelärannikolla ja hävinnyt monin paikoin kokonaan vanhoilta paikoilta. Muuttolintu, joka talvehtii Itä-Afrikassa. Saapuu toukokuun lopulla ja on myöhäisimpiä muuttolintujamme. Lähtee syysmuutolle elo–syyskuussa.
Elinympäristö

Pensoittuneet pellot ja metsänreunat, katajikkoiset saaret ja laidunmaat. Muuttoaikoina voidaan tavata monenlaisissa pusikoissa ja ruoikoissa. Tavallisesti kirjokertun reviirillä asuu myös pikkulepinkäinen. Johtuuko samanlaisista reviirivaatimuksista vai onko niillä jokin muu yhteinen ominaisuus.
Lisääntyminen

Pesä on matalalla katajassa, nuoressa kuusessa tai lehtipensaassa. Muninta alkaa kesäkuussa. Munia on tavallisesti 4 tai 5, vaaleita ja himmeätäpläisiä. Molemmat emot hautovat 11–12 vrk. Poikaset lähtevät pesästä lentokyvyttöminä 10–13 päivän ikäisinä.
Ravinto

Hyönteissyöjä, joka syö myös marjoja ja hedelmiä.
Aiheesta muualla

Kirjokerttu Lintukuva-verkkopalvelussa
ITIS: Sylvia nisoria (englanniksi)
Länsi-Ghatit

Länsi-Ghatien (Western Ghats) sijainti Intiassa
Länsi-Ghatit ovat noin 1 600 kilometriä pitkä vuoristo Intiassa. Ne sijaitsevat maan länsirannikon myötäisesti Deccanin ylängön läntisellä reunalla. Vuoristo alkaa pohjoisessa Taptijoen eteläpuolelta lähellä Gujaratin ja Maharashtran osavaltioiden rajaa ja yltävät Maharashtran, Goan, Karnatakan, Tamil Nadun ja Keralan osavaltioiden läpi Cape Comoriniin tai Kanyakumariin asti. Keskimääräinen korkeus on noin 900 metriä. Vuoristo tunnetaan myös nimellä Sahyadrivuoristot Maharashtrassa ja Karnatakassa. Tamil Nadussa vuoristoa kutsutaan nimellä Nilgiri, Keralassa sen nimi on Malabarin alue ja Agastya Malai.
Unesco lisäsi vuoriston Maailmanperintöluetteloon vuonna 2012.
Länsi-Ghatit Matheranissa lähellä Mumbaita
Vuotuinen sademäärä Länsi-Ghatien alueella
Kilwa Kisiwani

Kilwa Kisiwanin moskeija
Kilwa Kisiwani on osittain raunioitunut satamakaupunki pienellä saarella Tansanian rannikolla. 800-luvulta alkaen se kasvoi huomattavaksi kauppakeskukseksi, jonka kautta kulki kultaa ja rautaa Zimbabwesta, norsunluuta ja orjia Tansaniasta ja tekstiilejä, jalokiviä, posliinia ja mausteita Aasiasta.
1200-luvulla kaupunki kasvoi Itä-Afrikan merkittävimmäksi kaupungiksi, jonka vaikutuspiiri ulottui Mosambikiin asti. Ibn Battuta ylisti kaupunkia vierailtuaan siellä vuonna 1330. Tuohon aikaan kaupungissa rakennettiin Husuni Kubwan palatsi ja laajennettiin suurta moskeijaa.
Aivan 1500-luvun alussa Vasco da Gama kunnioitti vielä tätä vaurasta islamilaista kaupunkivaltiota, mutta muut portugalilaiset valtasivat sen vuonna 1505. Jo seitsemän vuotta myöhemmin, vuonna 1512, arabit kaappasivat sen vuorostaan. Seuraavaksi kaupunki siirtyi Sansibaria hallinneille omanilaisille, ja heidän jälkeensä Ranskalle. Ranskalaiset hylkäsivät vanhan satamakaupungin vuonna 1840 ja rakensivat uuden linnoituksen pikkusaaren pohjoiskärkeen. Se oli osa Saksan Itä-Afrikkaa 1886–1918.
Rauniokaupunki on UNESCOn maailmanperintökohde.
Kehonrakennuksen Suomen-mestaruuskilpailut

Kehonrakennuksen Suomen-mestaruuskilpailut on vuosittain järjestettävä kehonrakennuskilpailu. Ensimmäiset kilpailut järjestettiin vuonna 1971 Helsingissä. Naisten kilpailu otettiin mukaan vuonna 1981. Kilpailun järjestää Suomen Kehonrakennusliitto.
Voittajat

Lähteet: